স্টাফ রিপোর্টার \ মাধবপুরে জাহাঙ্গীর মিয়া (২৫) নামের এক ইয়াবা ব্যবসায়ীকে ৬ মাসের কারাদণ্ড দিয়েছে ভ্রাম্যমান আদালত। জাহাঙ্গীর মাধবপুর উপজেলার কালিকাপুর গ্রামের শুকুর আলীর পুত্র। গতকাল বুধবার সকাল ১১টার দিকে নির্বাহী ম্যাজিস্ট্রেট শাহরিয়ার জামিলের নেতৃত্বে ভ্রাম্যমান আদালত পরিচালনা করা হয়। জেলার মাধবপুর উপজেলার ঢাকা-সিলেট মহাসড়কের দরগাহ গেইট এলাকা থেকে ইয়াবাসহ জাহাঙ্গীরকে আটক করা হয়। পরে ভ্রাম্যমান আদালত তাকে ৬ মাসের কারাদণ্ড প্রদান করেন। ভ্রাম্যমান আদালতকে সহযোগীতা করেন জেলা মাদকদ্রব্য নিয়ন্ত্রণ অধিদফতরের সহকারি পরিদর্শক শাহ আলমের নেতৃত্বে একদল ফোর্স। নির্বাহী ম্যাজিস্ট্রেট শাহরিয়ার জামিল ৬ মাসের কারাদণ্ডের বিষয়টি নিশ্চিত করেন।